NA-MA POTI (Naravoslovno Matematična Pismenost, Opolnomočenje, Tehnologija in Interaktivnost)

**Vsebinsko poročilo za leto 2018**

|  |  |
| --- | --- |
| **Naziv konzorcijskega partnerja[[1]](#footnote-1)** |  Gimnazija Šentvid |
| **RVIZ ali IVIZ** | IVIZ |
| **Številka partnerja[[2]](#footnote-2)** | 82 |
| **Ime in priimek vodje PT na VIZ** | Mojca Logonder |
| **Ime in priimek ravnatelja** | Mag. Jaka Erker |

**Projekt vključuje različne konzorcijske partnerje: ZRŠŠ, fakultete in vzgojno izobraževalne zavode. V projekt smo se vključili leta 2017 kot implementacijska šola. Smo ena od tistih srednjih šol, ki se je odločila delovati in razvijati ter preizkušati didaktične pristope in strategije z nalogami v praksi.**

Oblikovali smo ožjo projektno skupino v kateri sodelujemo: mag. Jaka Erker (ravnatelj), Mojca Logonder (vodja PT), Vlasta Brvar, Klavdija Mele, Nastja Lasič, Niko Kastelič, mag. Blaž Ivanuša, Klavdija Erhartič, Sergeja Sluga, Tone Prus, Eva Jeler Fegeš in Klara Repovž. (Širšo PT pa sestavljajo vsi profesorji, saj člani svoja znanja in izkušnje preko strokovnih aktivov prenašajo na sodelavce). Srečevali smo se na rednih mesečnih sestankih z nameni usposabljanja in spodbujanja razvoja kompetenc matematične in naravoslovne pismenosti.

V skladu z našo nalogo sodelovanja pri analizi stanja, evalvaciji in merjenju napredka naravoslovne in matematične pismenosti (kompetenc) smo spomladi 2018 izvedli analizo učbenikov, načinov dela in usposobljenosti za razvijanje teh kompetenc in analizo posredovali poslovodečemu konzorcijskemu partnerju. Tam so se zbrale analize stanja razvoja naravoslovne in matematične pismenosti z različnih ravni in po obdelavi smo dobili podatke za vse sodelujoče srednje šole ter ugotavljali, kje imamo močna in šibka področja, kje odstopamo in kje delujemo podobno kot druge srednje šole, analizirali smo, kaj nas je presenetilo in kje so vzroki za obstoječe stanje ter predlagali izboljšave. Udeležili smo se usposabljanj za razvoj teh kompetenc in usvojeno znanje posredovali ostalim članom PT na šoli na rednih mesečnih srečanjih, kjer smo diskutirali o namenu in ciljih projekta in tudi o različnih didaktičnih pristopih, ki jih sodelavci uporabljajo za razvijanje teh kompetenc. Vertikalno smo se povezovali za razvoj matematične pismenosti z OŠ Šentvid in naši dijaki so izpeljali konkretno učno uro matematike za osnovnošolce in njihove učitelje. V širše okolje pa se vključujemo v obliki priprave in izvedbe matematičnih in naravoslovnih tekmovanj …, kjer so naši dijaki dosegli lepe uspehe. Individualne interese dijakov pa smo razvijali tudi preko naravoslovno-družboslovnega in matematičnega tabora in preko mentoriranja raziskovalnih nalog z različnih (tudi naravoslovnih) področilj. Javnost smo ozaveščali o delu v projektu na različne načine: na vidnem mestu imamo obešen poster o namenu in ciljih projekta NA-MA POTI (ob ravnateljevi pisarni), na spletni strani na povezavi <https://www.sentvid.org/profesorji/projekti-3/> pa smo pripravili poglobljeno predstavitev dela na projektu NA-MA POTI na Gimnaziji Šentvid za vse zainteresirane starše ali druge obiskovalce naše šolske spletne strani.

1. Uradni naziv VIZ [↑](#footnote-ref-1)
2. Številka partnerja je številka, ki je zapisana v konzorcijski pogodbi [↑](#footnote-ref-2)